Til medlemmer og organisationer,

der fremgår af vedlagte høringsliste

|  |
| --- |
| **Høring over udkast til bekendtgørelse om gældsrådgivning til tidligere minkavlere** |

Hermed sendes udkast til bekendtgørelse om gældsrådgivning til tidligere minkavlere i høring.

Formålet med bekendtgørelsen er at fastsætte nærmere regler for oprettelse af en enhed, der foranlediger vederlagsfri gældsrådgivning til de tidligere minkavlere, der vurderes at være insolvente efter erstatnings- og kompensationsudmålingen. Bekendtgørelsen udmønter dele af *Aftale om erstatning mv. til minkavlerne og følgeerhverv berørt af covid-19*, som er indgået den 25. januar 2021 mellem regeringen (Socialdemokratiet), Venstre, Radikale Venstre, Socialistisk Folkeparti og Liberal Alliance vedrørende oprettelse af en gældsrådgivningsenhed i Finansiel Stabilitet.

Bekendtgørelsen vil blive udstedt i medfør af § 63 b, stk. 2, i lov nr. 1164 af 8. juni 2021 om ændring af lov om restrukturering og afvikling af visse finansielle virksomheder og ligningsloven.

**Høring**

Udkastet til bekendtgørelsen er sendt i høring hos en række høringsparter, som fremgår af vedlagte høringsliste.

Finansiel Stabilitet skal anmode om eventuelle bemærkninger til bekendtgørelsen senest den 21. juni 2021.

Bemærkninger kan sendes pr. e-mail til shr@fs.dk med kopi til mail@fs.dk eller pr. post til Finansiel Stabilitet, Sankt Annæ Plads 13, 2. tv., 1250 København K, Att.: Søren Hesselbjerg Rasmussen.

Kontaktperson: Søren Hesselbjerg Rasmussen

Direkte tlf.nr.: 51 57 70 26

Eventuelle høringssvar offentliggør Erhvervsministeriet på Høringsportalen.